Phoenix (Arizona)

Phoenix je hlavné mesto amerického štátu Arizona na juhozápade Spojených štátov. Je to aj najväčšie mesto v Arizone a spolu s aglomeráciou vytvára najväčšiu metropolitnú oblasť v štáte, kde žije viac ako polovica obyvateľov Arizony. Nachádza sa v strede štátu, 188 km severozápadne od mesta Tucson. Je sídlom Maricopa County. Ako mesto bolo založené 25. februára 1881 a nazvané Hoozdo (horúce miesto) v jazyku Navajo a Fiinigis v jazyku západných Apačov. Je to šieste najväčšie mesto v USA. Žije tu 1,46 milióna obyvateľov, s aglomeráciou 3,25 milióna a celá metropolitná oblasť je 14. najväčšia v USA, pričom tam žije 3,7 milióna obyvateľov. Je to najväčšie hlavné mesto štátu USA, s väčším počtom obyvateľov ako ktorékoľvek iné hlavné mesto štátu vrátane Washingtonu, hlavného mesta Spojených štátov. Rozlohou sú väčšie iba mestá Juneau na Aljaške a Oklahoma City v štáte Oklahoma. Mesto je sídlom gréckokatolíckej eparchie (predtým Eparchia Van Nuys, od roku 2009 sídlo prenesené do Phoenixu), ktorá patrí do Pittsburskej metropolie. Jej biskupom je John Stephen Pazak (Pažak), CSsR so slovenskými koreňmi. Osobnosti mesta Milton Hyland Erickson (* 1901 – † 1980), americký psychiater a lekár, hypnoterapeut Richey Reneberg (* 1965), tenista Chester Charles Bennington (* 1976), vokalista skupiny Linkin Park Lew Welch - básnik Partnerské mestá Calgary, Alberta, Kanada Catania, Taliansko Čcheng-tu, Čína Ennis, Írsko Grenoble, Francúzsko Hermosillo, Mexiko Himeji, Japonsko Praha, Česko Ramat-Gan, Izrael Tchaj-pej, Taiwan Pozri aj Hlavné mestá štátov USA Iné projekty Commons ponúka multimediálne súbory na tému Phoenix (Arizona) Externé odkazy Oficiálna stránka Archivované 2011-02-25 na Wayback Machine